ע' שלי רוצה אהבה מלאה. חדירה והכול.  המלאך מתנגד ומכה בלבי בעצמות  מזעזעות  שלא היכרתי עד כה.   האם החל הקרב שלי עם המלאך  שאין לי כל סיכוי לנצח בו?  הלב שלי מפרפר כמו בהתקף לב.  נורא.  המכות מקפיצות אותי ממקומי.  אפשר לחוש בהן כמו רטיטות  אכזריות  המקפיצות את השרירים ליד הלב ובתוכו.  האם עליי ללכת אל בית החולים עכשיו? להמתין עד הבוקר?  מפחיד.  המלאך מצווה עליי לחזור אל מלון הרדוף,  ולא להישאר במקום הזה אפילו רגע אחד נוסף.  אני מבקש הסבר מדויק.  המלאך לא נותן לי, "זו פקודה",  הוא אומר עליי לבצעה.  אני קם, לוקח את מעילי נכנס למכוניתי,  בצער ובכאב לב נוראי,  על אבדן הקשר. אולי ע' תיפגע.  נטישה באמצע קרב. נסיגה.  אולי היא לא תרצה אותי יותר.  אולי בזה נגמר סיפור התאהבותי,  אחרי שנים רבות של אפס התעלסויות. נוסע.  קר כאן בחורף.  לפתע סערה מתרחשת. עננים כבדים.  רוח חזקה ומתעצמת.  השמים זועמים בעצמות שלא ידעתי קודם.  מלאך מפעיל את כוחות הרוח נגדי?  את כוחות השמים נגדי?  רעמים וברקים בוקעים מכל עבר. כמו מלחמה.  כבר לא רואים כוכבים, רק אש. אש זועמת.  גשם בכמויות אדירות פוגע במכוניתי.  מה זה,